  Виталий Пронин  12-тӥ-14-тӥ куартолэзе Иже вуозы Татарстанысь, Чувашиысь, Марий Элысь, Бакшириысь но мукет улосвылъёсысь 13 коллективъёс. Брангуртысь «Кузьыликар» театр.Тросэз та коллективъёс спектакльзэс асьсэ кылынызы пукто. Озьы, Удмурт но Мунё театръёслэн сценаоссы вылын чузъяськозы бигер, чуваш, удмурт, пор, украин, ӟуч кылъёсын спектакльёс. Радъясьёс учкисьёс понна но сюлмасько, спектакль мыныку ик, текст наушникъёс пыр ӟуч кылын чузъяськоз.- Фестивале сюрон понна, нырысь интыосын быръён ортчиз, таосыз пӧлысь устоосэ пусйизы ни Москваын, - вера Лариса Гайнутдинова. - Удмуртиын, кылсярысь, фестивале пыриськыны мылкыд кариз 53 коллектив. Нош ортчиз 6-ез гинэ: 5-ез - Ижысь, 1-ез Брангуртысь «Кузьыликар» театр.Шаерамы нылпиослэн но егитъёслэн театръёссы 500-лэсь уно. Ижысь тужгес адӟем карымонъёсыз йӧскалык театръёс со - «Ватка» этностудия но «Асылъяр» театр.- Театрмы кылдӥз 2010-тӥ арын. Со куспын кӧня гинэ пиналъёс ӧз ортче ни ми пыр, - вера «Асылъяр» театрлэн кивалтӥсез Лариса Гайнутдинова. - Нылпиосты дышетӥськом крезьгурез валаны, инструментъёсын шудыны, актёр луыны. Фестиваль дыръя возьматомы удмурт бигеръёслэсь сям-йылолъёссэс - соосты ми бичамы Балезино ёросысь улӥсь бигеръёслэсь.Та борды итӥське Ильяс Бадретдинов:- Секыт ке но, туж кельше театре ветлыны. Сцена вылын огдыре кырӟаны но, тэтчаны но, крезьгуро инстурментэн шудыны кулэ ук!https://youtu.be/JTnJwzqZqdcТросэз йӧскалык театръёс возьматыны тыршо калыксылэсь культуразэ, сям-йылолъёссэ. Со сяна - шаерысьтызы писательёсссылэсь произведениоссэс. Озьы Ижысь «Дай пять» театр возьматоз Ымусьтон сярысь спектакль, Набережные Челныысь «Экспромт» театр - Габдулла Тукаен гожтэм нюлэсмурт сярысь «Шурале» мадёсэз, Архангельск улосвылысь «Поморская артель» театр - шоркарысьтызы Степан Писаховлэсь выжыкылъёссэ.Фестиваль пумен матэктэ ни, билетъёс вузасько. Нылпиосын пуктэм спектакльёс возьмало асьсэлэсь учкисьсэс! Кызьы вераз культурая но туризмъя министрлэн воштӥсез Валентина Дерюшева, Удмуртия та фестивальлэн дорез луыны кулэ. Москваысь лыктэм дунъясьёс мед адӟозы, таӵе бадӟым фестивалез ми паськыт ортчытыны быгатӥськом шуыса, со понна милям вань луонлыкъёсмы уго вань.Кытын но ку ортчозы спектакльёс 12-тӥ куартолэзь 17 часын - Шор площадьын усьтӥськоз «Нылпиос но театр» фестиваль. Удмурт театр 14 часын - Ижысь «Ватка» этностудиялэн «Ярдуртэм нюлэс» драмаез. Пичи Пурга ёросысь Брангуртысь «Кузьыликар» театрлэн «Улон биньгозы» драмаез. 19 часын - Йошкар-Олаысь «Воштончыш» («Синучкон») театрлэн «Шнуй пызле» («Пӧртмаськись палэзьпу») выжыкылэз. Ярославльысь «Надежда» театрлэн украин фольклоръя «Байки» спектаклез. 13-тӥ куартолэзь Удмурт театр 10 часын - Чувашиысь «Хунав» («Уд») нылпи студилэн «Пукане» («Мунё») выжыклэз. Башкириысь «Корос» («Корт») калык театрлэн «Вуизы нылъёс гуртэ» крезьгуро комедиез. 12 часын - Таганрогысь «Волшебный фонарь» калык театрлэн «Сон» спектаклез. Ижкарысь «Дай пять!» театрлэн «Рождество» спектаклез. 14 часын - Набережные Челныысь «Экспромт» студилэн «Шурале» крезьгуро спектаклез. Ижысь «Асылъяр» ансамбльлэн - «Милл тебез х зин л ре» («Калыклэн узырлыкез») крезьгуро спектаклез. Егитъёслэн юртазы 18 часын - Ижысь «Радуга» театрлэн «Чиполлино» балетэз. 14-тӥ куартолэзь Мунё театр 10 часын - Архангельскысь «Поморская артель» нылпи коллективлэн «Не любо - не слушай» спектаклез. Ижысь «Птица» театрлэн «Издалека долго» выжыкылэз. 14 часын - фестивалез йылпумъян 6+ Мария Векшина Теги: театр  